Орозбаева Аяткан

Орозбаева Аяткан (21. 3. 1940-ж. туулган, Ысык-Көл облусу, Түп району, Талды-Суу кыштагы) – экономика илимдеринин доктору (1992), профессор (1995) жана КРдин эмгек сиңирген экономисти (1996). Москва тамак-аш өндүрүшүнүн технологиялык институтун (1961), Кыргыз ССР ИАнын Экономика институтунун аспирантурасын (1967) бүткөн. 1961–63-ж. Фрунзе шампан-шарап комбинатында инженер, кийин башкы экономист, 1967–93-ж. КР УИАда кенже, улук илимий кызматкер, сектор жана бөлүм башчысы (1993–98). КРдин Билим жана Маданият министрлигинин Бишкек илим жана жаңы технология департаментинде бөлүм начальник. 1998– 2002-ж. КМУнун квалификацияны жогорулатуу жана адистерди кайра даярдоо институтунда декан, 2002-жылдан КР Президентине караштуу Башкаруу академиясында кеңешчи-профессор 70тен ашык илимий эмгектин, анын ичинде 16 монографиянын автору. Илимий эмгектери негизинен КРдин экономикасынын проблемаларына, ИТП саясатына арналган. КРдин Инженердик академиясынын академиги (1998), «Ардак Белгиси» ордени, «Эмгек ардагери», «Күжүрмөн эмгеги үчүн» медалдары менен сыйланган. Эмгектери: Экономическая эффективность внедрения новой техники и прогрессивной технологии в винодельческую промышленность. Ф., 1971; Оценка технического уровня производства в народном хозяйстве Киргизии. Ф., 1982; Научно-технический прогресс: социально-экономические проблемы и управление. Ф., 1989. 
Категория:Инсандар
Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7